Előterjesztés Zalakaros Város Önkormányzata Képviselőtestülete 2023. április 27-én tartandó ülésére

Napirend címe: Közigazgatási szerződés megkötése Zalakaros Város Német Nemzetiségi Önkormányzatával
Előterjesztést készítette: Torma László aljegyző
Tisztelt Képviselőtestület!
A nemzetiségek jogairól szóló 2011. évi CLXXIX. törvény (a továbbiakban: Njtv.) 80. §. (1) bekezdése értelmében a települési önkormányzat, illetve az a hivatal, amelyik a helyi nemzetiségi önkormányzat székhelye szerinti helyi önkormányzat önkormányzati hivatali feladatát ellátja, biztosítja a helyi nemzetiségi önkormányzat részére az önkormányzati működés személyi és tárgyi feltételeit, szakmai segítséget nyújt, továbbá gondoskodik a működéssel kapcsolatos gazdálkodási és adminisztratív végrehajtási feladatok ellátásáról. Az önkormányzati működés feltételei és az ezzel kapcsolatos végrehajtási feladatok az Njtv. 80. §. (1) bekezdés a) -g) pontjaiban kerülnek részletezésre. Az Njtv. 80. §. (2) bekezdése alapján az (1) bekezdés szerinti kötelezettségének teljesítése érdekében a települési önkormányzat a települési nemzetiségi önkormányzattal a helyiséghasználatra, a további feltételek biztosítására és a feladatok ellátására vonatkozóan közigazgatási szerződésben megállapodik. 
Zalakaros Város Önkormányzat Képviselőtestülete 303/2019.(XI.21.) határozatával elfogadta a Zalakaros Város Német Nemzetiségi Önkormányzatával kötendő együttműködési megállapodást. A nemzetiségi önkormányzat képviselőtestülete 15/2019. (XII.03.) határozatával egy más tartalmú megállapodást fogadott el. Így jelenleg nincs mindkét önkormányzat által elfogadott megállapodás. Az Njtv. 80. §. (6) bekezdése értelmében, ha a megállapodás megkötésére határidőben nem kerül sor, a vármegyei kormányhivatal eljárást folytat le, ennek keretében egyeztetést tart a felek között. 
A kormányhivatal egyeztetés kezdeményezése alapján felülvizsgálatra került az önkormányzat részéről elfogadott megállapodás. Az előterjesztés abból az álláspontból indul ki, hogy a települési önkormányzat képviselőtestülete által akkor elfogadott tervezet a Njtv. előírásainak megfelelő, és azokat a szolgáltatásokat tartalmazza, melyet a települési önkormányzat a nemzetiségi önkormányzatnak biztosítani kíván. Az időközben bekövetkezett jogszabályváltozások hatásai megjelennek a mostani tervezetben: együttműködési megállapodás helyett közigazgatási szerződést kell kötni, a szerződés kötelező éves felülvizsgálati kötelezettsége megszűnt, a szerződést szükség szerint, általános vagy időközi választás esetén az alakuló ülést követő harminc napon belül felül kell vizsgálni. Ezen túl a kötelezettségvállalás, utalványozás, ellenjegyzés és érvényesítés rendjére vonatkozó részletszabály is bekerülne a szerződésbe, rögzítésre kerülne, hogy a felelősök konkrét kijelölésére a Zalakarosi Közös Önkormányzati Hivatal által kiadott, a kötelezettségvállalás, ellenjegyzés, érvényesítés és utalványozási jogkörök alkalmazására vonatkozó szabályzatban foglaltak az irányadóak.
A felülvizsgált megállapodás az előterjesztés mellékletét képezi, a törlésre javasolt részek áthúzással, az új részek sárgával kiemelve szerepelnek. 
Határozati javaslat: 
Zalakaros Város Önkormányzat Képviselőtestülete a Zalakaros Város Német Nemzetiségi Önkormányzata Képviselőtestületével a nemzetiségek jogairól szóló 2011. évi CLXXIX. törvény 80.§ (2) bekezdése alapján kötendő közigazgatási szerződést a határozati javaslat melléklete szerinti tartalommal elfogadja és felhatalmazza a polgármestert annak aláírására.
Határidő:            azonnal

Felelős:               Novák Ferenc polgármester

Operatív felelős: Torma László aljegyző

Zalakaros, 2023. április 13.                                                                              

 Novák Ferenc 

                                                                                                            polgármester
Pénzügyi és Igazgatási Bizottság határozata:

A bizottság javasolja a képviselőtestület számára Közigazgatási szerződés megkötése Zalakaros Város Német Nemzetiségi Önkormányzatával napirend kapcsán az előterjesztés szerinti határozati javaslat elfogadását.

